UTAGE Flight 141

**UTAGE Flight 141** var en internasjonal passasjerflyvning fra Conakry internasjonale lufthavn i Conakry i Benin til Dubai internasjonale lufthavn i Dubai i De forente arabiske emirater med mellomlanding i Cotonou i Benin, Libya og Libanon, operert av Union des Transports Aériens de Guinée. Den 25. desember 2003 styrtet flyet, en Boeing 727-223, like etter takeoff i Cotonou. Flyet skal ha vært full av libanesiske familier på vei til Beirut for å feire jul.
## Beskrivelse
Etterforskningen av ulykken ble utført av BEA, den franske havarikommisjonen for luftfart. BEAs konklusjon var  at flyet var for tungt og feil lastet, noe som førte til at det ikke klarte å stige raskt nok til å unngå å treffe en betongbygning ved enden av rullebanen. Flyets høyre hjul samt en del av høyre flaps ble revet av og flyet krasjet deretter på stranden, hvor det brakk i flere deler som så endte i sjøen.

Etter ulykken rykket brannvesenet på flyplassen ut til ulykkesstedet. Ved ankomst ble brannmannskapene først varslet om skadde flyplassansatte i en bygninge nær ved. Brannmannskapene forlot da flyplassområdet via en servicevei mot ulykkesstedet på stranden. Ved ankomst til stedet fant de noen overlevende i vraket, mens andre var i vannet eller på stranden.

Noen minutter senere ankom brannvesenet i Cotonou, Røde Kors og ambulansetjenesten i Cotonou, sammen med politiet, til stedet. Redningsmannskapenes innsats ble hindret av beboere fra området rundt som hadde samlet seg rundt stedet.

I tillegg til for tung last, ble det pekt på inkompetanse hos flyselskapet, i særdeleshet med en nokså slapp sikkerhetskultur. I tillegg var rullebanen i Cotonou av det kortere slag.

141 av 163 registrerte ombord døde i styrten, men det er aldri blitt klart nøyaktig hvor mange som faktisk var ombord.  Flyulykken er den dødeligste i Benins historie.

Ifølge Libanons utenriksminister Jean Obeid var 122 av de om bord libanesisk-franske statsborgere, de fleste av dem kristne som aktet å feire jul i hjemlandet. Det var også personer fra Togo, Guinea, Kenya, Libya, Sierra Leone, Palestina, Peru, Syria, Nigeria, og også en ungdomsbryter fra Iran. Blant passasjerene var 15 bangladeshiske FN-fredsbevarere som skulle returnerefra sine oppdrag i Sierra Leone og Liberia. En kongressrapport fra det amerikanske senatet indikerte at det var tjenestemenn knyttet til Hizbollahs Vest-Afrika-operasjon om bord på Flight 141. Granskningsrapporten anklaget dessuten Hizbollah for handel med «bloddiamanter» og andre illegale affærer med reiolnens narkotikahandlere, en virksomhet som av og til ledsakes av bestikkelser av flyplasspersonell.

Passasjermanifestet indikerte at totalt 86 personer, inkludert fire barn og trebabyer, kom om bord i flyet mens det var i Conakry. Blant de 86 passasjerene var 45 passasjerer fra Sierra Leone, inkludert de bangladeshiske fredsbevarerne som hadde gått om bord uten transittkontroll. I Cotonou gikk totalt ni passasjerer av flyet, og 63 personer, inkludert tre barn og to babyer, kom om bord i flyet. Flyet mottok også ti passasjerer, inkludert et barn og en baby, fra en transittflyvning som hadde startet fra Togo. Basert på det skriftlige manifestet var det totale antallet passasjerer 150, bestående av 138 voksne, åtte barn og seksbabyer. Det nøyaktige antallet passasjerer om bord var imidlertid umulig å fastslå, ettersom man antok at det var flere passasjerer om bord enn det som var oppført på manifestet

## Referanser


## Eksterne lenker
* 
*  Ulykkesrapport  utgitt av BEA, den franske havarikommisjonen for luftfart
*  The Airline That Didn’t Care About Safety  UTA Flight 141 – YouTube-kanalen Mini Air Crash Investigations video om ulykken